stanford-oval/wikipedia huggingface dataset:
Game of Thrones (7. tuotantokausi)

| Game of Thrones (7>  tuotantokausi) |
| --- | --- |
 

 
Alkuperämaa:   Yhdysvallat
Esittäminen
Verkko:   HBO  C More  HBO Nordic  Yle TV2/Yle HD
Ensimmäinen esitys:   2017-07-1616. heinäkuuta 2017
Viimeinen esitys:   2017-08-2727. elokuuta 2017
Esitysten määrä:  7
Kaudet
 ← Edellinen 6. tuotantokausi Seuraava → 8. tuotantokausi
 Luettelo televisiosarjan Game of Thrones jaksoista
Yhdysvaltalaisen televisiosarjan Game of Thronesin seitsemäs tuotantokausi alkoi Yhdysvalloissa HBO-kanavalla 16. heinäkuuta 2017. Sarja perustuu George R. R. Martinin fantasiakirjasarjaan Tulen ja jään laulu. Kausi sisältää edellisen kauden tapaan laajasti alkuperäistä materiaalia, mutta myös materiaalia julkaisemattomasta kuudennesta kirjasta The Winds of Winter.  Aikaisemmista kausista poiketen kausi koostuu seitsemästä jaksosta kymmenen sijaan.
Kausi on kuvattu pääosin Pohjois-Irlannissa, Espanjassa ja Islannissa. Sarjan pääosissa jatkavat muun muassa Peter Dinklage, Nikolaj Coster-Waldau, Lena Headey, Emilia Clarke ja Kit Harington. Sarjan uusia hahmoja näyttelevät muun muassa Jim Broadbent ja Tom Hopper.
Näyttelijät > Päärooleissa

| 0 | 1 | 2 |
| --- | --- | --- |
|  Peter Dinklage   | … |  Tyrion Lannister   |
|  Nikolaj Coster-Waldau   | … |  Jaime Lannister   |
|  Lena Headey   | … |  Cersei Lannister   |
|  Emilia Clarke   | … |  Daenerys Targaryen   |
|  Kit Harington   | … |  Jon Nietos   |
|  Aidan Gillen   | … |  Peter Baelish   |
|  Liam Cunningham   | … |  Davos Merenverto   |
|  Sophie Turner   | … |  Sansa Stark   |
|  Maisie Williams   | … |  Arya Stark   |
|  Carice van Houten   | … |  Melisandre   |
|  Nathalie Emmanuel   | … |  Missandei   |
|  Indira Varma   | … |  Ellaria Hieta   |
|  Alfie Allen   | … |  Theon Greyjoy   |
|  Gwendoline Christie   | … |  Tarthin Brienne    |
|  Conleth Hill   | … |  Varys   |
|  John Bradley   | … |  Samwell Tarly   |
|  Isaac Hempstead Wright   | … |  Bran Stark   |
|  Hannah Murray   | … |  Neilikka   |
|  Kristofer Hivju   | … |  Tormund Jättiläisenturma   |
|  Rory McCann   | … |  Sandor ”Hurtta” Clegane   |
|  Jerome Flynn   | … |  Bronn   |
|  Joe Dempsie   | … |  Gendry   |
|  Iain Glen   | … |  Jorah Mormont   |
Vastaanotto

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | Jakso 1 | Jakso 2 | Jakso 3 | Jakso 4 | Jakso 5 | Jakso 6 | Jakso 7 | Jakso 8 | Jakso 9 | Jakso 10 |
| Kausi 1 | 2,22 | 2,20 | 2,44 | 2,45 | 2,58 | 2,44 | 2,40 | 2,72 | 2,66 | 3,04 |
| Kausi 2 | 3,86 | 3,76 | 3,77 | 3,65 | 3,90 | 3,88 | 3,69 | 3,86 | 3,38 | 4,20 |
| Kausi 3 | 4,37 | 4,27 | 4,72 | 4,87 | 5,35 | 5,50 | 4,84 | 5,13 | 5,22 | 5,39 |
| Kausi 4 | 6,64 | 6,31 | 6,59 | 6,95 | 7,16 | 6,40 | 7,20 | 7,17 | 6,95 | 7,10 |
| Kausi 5 | 8,00 | 6,81 | 6,71 | 6,82 | 6,56 | 6,24 | 5,40 | 7,01 | 7,14 | 8,11 |
| Kausi 6 | 7,94 | 7,29 | 7,28 | 7,82 | 7,89 | 6,71 | 7,80 | 7,60 | 7,66 | 8,89 |
| Kausi 7 | 10,11 | 9,27 | 9,25 | 10,17 | 10,72 | 10,24 | 12,10 | — | — | — |
| Kausi 8 | 11,76 | 10,29 | 12,02 | 11,80 | 12,48 | 13,61 | — | — | — | — |
Kauden ensimmäinen jakso ”Lohikäärmekivi” rikkoi HBO-kanavan katsojaennätyksiä. Jakso keräsi Yhdysvalloissa 10.11 miljoonaa katsojaa.
Onni Schildt

Onni Schildt.
Wolmar Onni Schildt (3. heinäkuuta 1851 Jyväskylä – 23. huhtikuuta 1913) oli suomalainen maanviljelysneuvos, valtiopäivämies ja senaattori.
Schildtin vanhemmat olivat piirilääkäri Wolmar Styrbjörn Schildt-Kilpinen ja Mathilda Fredrika Wilhelmina Wadenstjerna. Onni Schildt oli naimisissa vuodesta 1876 alkaen Mathilda Natalia Fredrika Tigerstedtin kanssa. Schildt pääsi ylioppilaaksi 1870 ja kävi Alnarpin maanviljelysopiston 1875. Hän oli Hovilan meijeri- ja karjanhoitokoulun johtajana 1879–1903, Mikkelin läänin virkatalojen tarkastaja 1889-1899 sekä senaatin talousosaston jäsenenä, senaattorina ja maanviljelystoimituskunnan päällikkönä Mechelinin ja Hjeltin senaateissa 1905–1909. Hän omisti Hovilan kartanon Sysmässä 1876-1913.
Schildt oli aatelissäädyssä sukunsa edustaja valtiopäivillä 1882, 1885, 1894, 1897, 1899, 1904–1905 ja 1905–1906. Hän toimi Itä-Hämeen maanviljelysseuran ja Mikkelin läänin maanviljelyseuran esimiehenä.
Onkilahti

Onkilahti on 1,5 kilometrä pitkä merenlahti Merenkurkussa, Pohjanlahden itäosassa Vaasan kaupungissa. Lahti sijaitsee noin 1,5 kilometrin päässä keskustasta. Se erottaa Vöyrinkaupungin ja Palosaaren suuralueet toisistaan joiden raja kulkee lahden halki. Pohjoisin osa lahdesta rajautuu Vetokannaksen kaupunginosan puolelle. Onkilahden voi ylittää lahden keskiosassa sijaitsevaa Putusiltaa pitkin kävellen tai pyörällä. Onkilahtea ympäröi sen eteläosissa Onkilahdenpuisto. Lahden pohjoiset rannat ovat metsäistä virkistysaluetta.
Lahti on pesimäpaikka noin 70 lajille huolimatta sijainnistaan keskustan läheisyydessä. Onkilahdella on yksi tekosaari lintuja varten. Myös ympärillä olevat metsät ovat linnuille tärkeitä pesimäalueita.
Come Fly with Me

Come Fly with Me voi tarkoittaa ainakin seuraavia:
Come Fly with Me, Frank Sinatran albumi vuodelta 1958
Come Fly with Me, Michael Bublén livealbumi vuodelta 2004
Lentoemäntä kiipelissä (Come Fly with Me), Henry Levinin ohjaama komediaelokuva vuodelta 1963
Lennetään! (Come Fly With Me), brittiläinen komediasarja vuosilta 2010–2011.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Come Fly with Me”, voi hakea sivunnimihaulla, laajalla sivunnimihaulla tai tekstihaulla.
Onni Saastamoinen

Onni Herman Saastamoinen (20. kesäkuuta 1895 Kuopio – 1. syyskuuta 1966 Kuopio) oli Saastamoinen Oy:n ja Saastamoisen Faneri Oy:n toimitusjohtaja vuosina 1949–1960. Hän sai vuorineuvoksen arvonimen 1949.
Onni Saastamoinen tuli ylioppilaaksi 1914 ja opiskeli sen jälkeen Helsingin yliopistossa ja Mannheimin insinööriopistossa Saksassa. Suomen sisällissodan alkuvaiheessa hän oli Vimpelin sotakoulussa ja osallistui taisteluihin Savossa ja Karjalassa. Sodan aikana hänet ylenetiin vänrikiksi. Käytyään sen jälkeen Libaun lentäjäkoulun Kuurinmaalla hän palveli Sortavalan lentoasemalla. Armeijasta hän erosi keväällä 1919.
Armeijavaiheen jälkeen hänet nimitettiin lähetystöavustajaksi Suomen lähetystöön Washington DC:hin Yhdysvaltoihin, mutta joutui palaamaan Suomen jo vuonna 1920 isänsä kuoleman johdosta osallistuen perheensä yrityksen hoitoon Kuopiossa. Isänsä Herman Saastamoisen kuoltua hänen veljensä Yrjö Saastamoinen toimi ensin toimitusjohtajana. O.H.Saastamoinen aloitti itse toimitusjohtajana hänen jälkeensä. O.H.Saastamoinen oli yrityksen johtokunnan jäsen vuodesta 1915 ja vuodesta 1953 johtokunnan puheenjohtaja.
Sotien aikaan O.H.Saastamoinen toimi erikoistehtävissä päämajassa ja ylennettiin majuriksi vuonna 1942.
Saastamoisen toinen veli oli suurlähettiläs Armas Saastamoinen. Hänen jälkeensä yhtiön johtoon tuli hänen vävynsä Osmo P. Karttunen.
Gentoo Linux

| Gentoo Linux |
| --- | --- |

 Gentoo Linux (2.6.13-r9 kernel) KDE 3.4.2 -työpöytäympäristöllä.
Kehittäjä:  Gentoo Foundation, Inc.
Tuoteperhe:  GNU/Linux
Toiminnallinen tila:  toiminnassa
Viimeisin vakaa versio:  23.0
Päivitysmalli:  rolling release
Ytimen tyyppi:  monoliittinen kernel
Käyttöliittymä:  graafinen ja tekstipohjainen
Lähdekoodimalli:  avoin lähdekoodi
Lisenssi:  GPL
Aiheesta muualla
Gentoo
Versiohallinta
Infobox OKNimi-testi OK: 
Gentoo Linux on edistyneille harrastajille suunnattu GNU/Linux-käyttöjärjestelmän jakelupaketti. Gentoon paketinhallintajärjestelmä on nimeltään Portage. Gentoo eroaa monista Linux-jakeluista siinä, että sen ohjelmat asennetaan kääntämällä ja optimoimalla ne suoraan lähdekoodista vaikkakin binääripakettejakin on saatavilla.
Muokattavuus

Gentoon hyviin puoliin kuuluu sen joustavasta pakettienhallinnasta seuraava järjestelmän muokattavuus ja säädettävyys. Gentoon epävirallisena tunnuslauseena onkin Gentoo is all about choice, Gentoossa on kyse valinnan mahdollisuudesta. Paketinhallinta tukee kääntäjäoptioiden eli CFLAGien sekä linkittäjäoptioiden eli LDFLAG:ien asettamista globaalisti ja pakettikohtaisesti. Tästä syystä Gentoo onkin saanut suosiota virittelijöiden keskuudessa.
Merkittävämpiin kuuluvana säätövarana on ns. USE-flagit. Näillä optioilla valitaan asennettavista paketeista ominaisuuksia käyttöön tai jätetään niitä pois. USE-flageja voi asettaa niin globaalisti kuin pakettikohtaisestikin. Esimerkiksi USE-flagilla xvid otetaan käyttöön tuki XviD-videokoodekille. Vastaavasti lipulla -xvid määrätään paketinhallinta jättämään kyseinen tuki pois.
Säädettävyydellä on haittapuolensa kuten ohjelmien kääntämisessä kuluvan aika myös nykytietokoneilla: suurten ohjelmistojen kuten OpenOffice.orgin kääntäminen voi viedä pitkään, mutta suurimmille ohjelmistoille on olemassa myös valmiiksi käännettyjä binääripaketteja.
Julkaisumalli

Gentoon jakelumalli perustuu lähdekoodipaketteihin, jotka käännetään kohdekoneella eikä jakelun infrastruktuurissa. Malli lisää muokattavuuden mahdollisuuksia.
Gentoo käyttää jatkuvan julkaisun mallia, jossa on jatkuvia päivityksiä itsenäisiin ohjelmapaketteihin useita kertoja päivässä.
Aiemmin oli puolivuosittaisia tilannekuvia (engl. snapshot) paketinhallintajärjestelmästä. Julkaisustrategia muuttui automaattisesti tehtäviin viikoittaisiin käännöksiin virallisten julkaisujen sijaan.
Huhtikuussa 2024 Gentoo kielsi täysin tekoälyn avustamat ja kokonaan tuottamat muutokset lähdekoodiin. Kolme tärkeintä syytä kiellolle ovat mahdollisuus tekijänoikeusloukkauksiin, laadunvalvontaongelmat ja eettiset näkökulmat tekoälyn vaatimalle energialle sekä suuryritysten rooliin hallinnassa.
Versiohistoria

Loppuvuodesta 2008 Gentoo muutti julkaisumallia säästääkseen työmäärässä ja versio 2008.1 peruttiin.
| Versio | Julkaisupäivämäärä | Julkaisupäivämäärä | Lähde |
| --- | --- | --- | --- |
| 1.0 | 31. maaliskuuta | 2002 |  |
| 1.2 | kesäkuu | 2002 |  |
| 1.4 | 5. elokuuta | 2003 |  |
| 1.4-r1 | 11. syyskuuta | 2003 |  |
| 2004.0 | 1. maaliskuuta | 2004 |  |
| 2004.1 | 28. huhtikuuta | 2004 |  |
| 2004.2 | 26. kesäkuuta | 2004 |  |
| 2004.3 | 15. marraskuuta | 2004 |  |
| 2005.0 | 27. maaliskuuta | 2005 |  |
| 2005.1 | 8. elokuuta | 2005 |  |
| 2005.1-r1 | 21. marraskuuta | 2005 |  |
| 2006.0 | 27. helmikuuta | 2006 |  |
| 2006.1 | 30. elokuuta | 2006 |  |
| 2007.0 | 7. toukokuuta | 2007 |  |
| 2008.0 | 6. kesäkuuta | 2008 |  |
20. joulukuuta 2008 lähtien on Gentoon peilipalvelimilla jaettu edellä mainittujen julkaisujen lisäksi myös viikoittaisia automaattisesti tehtyjä julkaisuja minimaalisesta asennuslevystä sekä asennuksessa tarvittavasta niin sanotusta stage3-paketista. Julkaisut on tehty tuoreimpien vakaaksi merkittyjen pakettien mukaan. Niiden hyödyntäminen asennuksessa vähentää versioiden merkitystä entisestään.
Gentoo Linuxiin perustuvat jakeluversiot

Yksi Gentoohon perustuva jakelu on italialainen Sabayon Linux, jossa on useita eri työpöytäohjelmistoja perusratkaisuna toimivan KDE:n lisäksi.
Funtoo Linux on Gentoon kehittäjän Daniel Robbinsin myöhemmin Gentoohon perustuva Linux-jakeluversio.
SystemRescueCD ei sinänsä ole oma jakeluversionsa vaan Live CD, jonka pääasiallinen tarkoitus on järjestelmän korjaaminen tai tietojen palauttaminen esimerkiksi levyrikon, viruksen tai muun ongelman sattuessa. Levyllä on tuki niin Linuxin kuin Windowsin huoltotoimille.
Aiheesta muualla

Wikimedia Commonsissa on kuvia tai muita tiedostoja aiheesta .
Gentoo Linux
Gentoon dokumentointiprojektin suomennokset
Epävirallinen Gentoo-wiki (Arkistoitu – Internet Archive)
Giovanni Giolitti

| Giovanni Giolitti |
| --- | --- |

Italian pääministeri
 16. kesäkuuta 1920 – 4. heinäkuuta 1921  
Monarkki:  Viktor Emanuel III
Edeltäjä:  Francesco Saverio Nitti
Seuraaja:  Ivanoe Bonomi
 30. maaliskuuta 1911 – 21. maaliskuuta 1914  
Monarkki:  Viktor Emanuel III
Edeltäjä:  Luigi Luzzatti
Seuraaja:  Antonio Salandra
 29. toukokuuta 1906 – 11. joulukuuta 1909  
Monarkki:  Viktor Emanuel III
Edeltäjä:  Sidney Sonnino
Seuraaja:  Sidney Sonnino
 3. marraskuuta 1903-12. maaliskuuta 1905  
Monarkki:  Viktor Emanuel III
Edeltäjä:  Giuseppe Zanardelli
Seuraaja:  Tommaso Tittoni
 15. toukokuuta 1892 – 15. joulukuuta 1893  
Monarkki:  Umberto I
Edeltäjä:  Antonio di Rudinì
Seuraaja:  Francesco Crispi
Henkilötiedot
Syntynyt: 27. lokakuuta 1842 Mondovì
Kuollut: 17. heinäkuuta 1928 (85 vuotta) Cavour
Tiedot
Puolue:  Italian liberaalinen puolue
 Nimikirjoitus
Giovanni Giolitti (27. lokakuuta 1842 – 17. heinäkuuta 1928) oli italialainen poliitikko, joka toimi maansa pääministerinä viiteen eri otteeseen vuosien 1892 ja 1921 välillä.
Elämäkerta

Giolitti oli kotoisin Piemonten maakunnasta. Hän oli toiminut pitkään virkamiehenä, kun hänet vuonna 1882 valittiin Italian parlamenttiin. Tämän jälkeen hänen poliittinen uransa edistyi melko nopeasti. Vuonna 1889 hänet nimitettiin valtiovarainministeriksi Francesco Crispin hallitukseen, ja vuonna 1892 hänestä tuli pääministeri.
Elämäkerta > Pääministerinä

Giolittin ensimmäinen pääministerikausi oli lyhyt. Hän joutui eroamaan jo vuonna 1893, koska häntä epäiltiin virka-asemansa väärinkäytöstä. Hän jatkoi kuitenkin poliittista toimintaansa ja palasi pääministeriksi vuonna 1903. Seuraavat kymmenen vuotta hän oli Italian vaikutusvaltaisin poliitikko, joko pääministerin ominaisuudessa (vuosina 1903–1905, 1906–1909 ja 1911–1914) tai vahvana taustavaikuttajana.
Poliittisilta näkemyksiltään Giolitti oli maltillinen liberaali. Hänen pyrkimyksenään oli parantaa työväestön asemaa. Hän mm. salli ammattiliittojen toimia vapaasti ja hyväksyi työläisten lakko-oikeuden. Hän kiinnitti huomiota työolosuhteisiin ja paransi sosiaaliturvaa. Lisäksi hän laajensi miesten äänioikeutta vuonna 1912.
Oikeisto syytti Giolittia liiallisesta lempeydestä vasemmistoa kohtaan. Giolitti saattoi kuitenkin turvautua koviinkin otteisiin, mikäli yleinen järjestys oli uhattuna.
Italian talouden kannalta 1900-luvun alku oli suuren kasvun aikaa. Maahan kehittyi muun muassa vahva metalliteollisuus. Kasvu tosin keskittyi Pohjois-Italiaan, kun taas Etelä-Italia pysyi jokseenkin takapajuisena alueena.
Neljännellä pääministerikaudellaan Giolitti oli päättämässä Turkin vastaisen sodan aloittamisesta. Italia voitti sodan vuonna 1912 ja sai Turkilta Libyan ja Dodekanesian. Voitosta huolimatta Giolitti kuitenkin piti Italian armeijaa huonosti varustautuneena, joten hän vastusti Italian liittymistä ensimmäiseen maailmansotaan toukokuussa 1915.
Viidennen ja viimeisen kerran Giolitti tuli pääministeriksi vuonna 1920. Sodanjälkeinen Italia oli vaikea johdettava, sillä vasemmalta uhkasi kommunistinen vallankumous ja oikealta nationalistinen diktatuuri. Tuolloin jo 78-vuotias Giolitti pyrki rakentamaan maltillisten puolueiden laajaa koalitiota ääriliikkeitä vastaan. Kun tämä osoittautui tehottomaksi olojen vakauttamaisessa, Giolitti erosi oltuaan runsaan vuoden ajan pääministerinä.
Benito Mussolinin johtamien fasistien valtaannousu vuonna 1922 siirsi lopullisesti Giolittin syrjään. Hän tosin pysyi parlamentin jäsenenä aina kuolemaansa asti vuoteen 1928 ja uskalsi jopa kritisoida Mussolinin lakialoitteita. Vanhan valtiomiehen kritiikki ei kuitenkaan voinut pysäyttää Italian muuttumista fasistiseksi diktatuuriksi.
Aiheesta muualla

Kuvia tai muita tiedostoja aiheesta Giovanni Giolitti Wikimedia Commonsissa
Gjon’s Tears

| Gjon's Tears |
| --- | --- |

Henkilötiedot
Koko nimi:  Gjon Muharremaj
Syntynyt: 29. kesäkuuta 1998 (ikä 26) Broc, Fribourg, Sveitsi
Ammatti:  laulaja, lauluntekijä
Muusikko
Taiteilijanimi:  Gjon's Tears
Laulukielet:  englanti, ranska, albaani
Aktiivisena:  2011–
Tyylilajit:  pop
Soittimet:  piano 
  [ Muokkaa Wikidatassa ] [ ohje ]  
Gjon Muharremaj (s. 29. kesäkuuta 1998 Broc, Fribourg, Sveitsi), tunnettu paremmin taiteilijanimellään Gjon's Tears, on sveitsiläinen laulaja-lauluntekijä, taustaltaan kosovonalbaani. Hänen oli tarkoitus edustaa Sveitsiä vuoden 2020 Eurovision laulukilpailussa kappaleella "Répondez-moi". Se kuitenkin peruttiin koronaviruspandemian vuoksi, ja Gjon's Tears valittiin Sveitsin edustajaksi vuoden 2021 kilpailuun. Hänen vuoden 2021 edustuskappaleensa on nimeltään "Tout l'univers".
Elämä ja ura

Muharremaj syntyi Brocissa, Sveitsissä kosovonalbanialaiselle isälle ja Tiranasta kotoisin olevalle albanialaiselle äidille. Muharremaj päätti ottaa taiteilijanimekseen Gjon's Tears saatuaan isoisänsä liikuttuneeksi esittäessään Elvis Presleyn kappaleen "Can't Help Falling in Love". Vuonna 2011, ollessaan 12-vuotias, Muharremaj osallistui Albania's Got Talent -talentkilpailun ensimmäiselle kaudelle. Kilpailun finaalissa hän sijoittui kolmannelle sijalle. Vuosi myöhemmin hän osallistui Die grössten Schweizer Talente -kilpailuun ja eteni kilpailussa semifinaaleihin asti. Vuonna 2019 Muharremaj koe-esiintyi The Voice: la plus belle voix -kilpailussa (Ranskan versio The Voice -kilpailusta) ja selviytyi semifinaaliin asti osana Mikan joukkuetta.
| 0 | 1 | 2 | 3 |
| --- | --- | --- | --- |

| Esitys | Laulu | Alkuperäinen artisti | Tulos |
| Ääni ratkaisee | "Christine" | Christine and the Queens | Liittyi Mikan joukkueeseen |
| Kaksintaistelut | "Don't Let the Sun Go Down on Me" | Elton John & George Michael | Voittaja |
| Knock Out! | "Under Pressure" | Queen & David Bowie | Eteni seuraavaan vaiheeseen |
| Suora lähetys 1 | "SOS d'un terrien en détresse" | Daniel Balavoine | Eteni seuraavaan vaiheeseen |
| Suora lähetys 2 | "Rocket Man" | Elton John | Eteni seuraavaan vaiheeseen |
| Semi-Finaali | "Relax, Take It Easy" | Mika | Tippui kisasta |
| Semi-Finaali | "Life on Mars" | David Bowie | Tippui kisasta |

4. maaliskuuta 2020 Sveitsin televisioyhtiö SRG SSR ilmoitti, että Gjon's Tears oli vallittu maan edustajaksi vuoden 2020 Eurovision laulukilpailuun, jotka järjestettäisiin Alankomaiden Rotterdamissa. Hänen kilpailukappaleensa oli nimeltään "Répondez-Moi". Vuoden 2020 Eurovision laulukilpailu kuitenkin peruttiin koronaviruspandemian takia ja näin ollen SRG SSR ilmoitti, että Gjon's Tears edustaisi Sveitsiä uudella kappaleella seuraavassa vuoden 2021 kilpailussa. Hänen vuoden 2021 edustuskappaleensa on nimeltään "Tout l'univers" ja se julkaistiin 10. maaliskuuta 2021. Hän kilpaili toisessa semifinaalissa ja pääsi finaaliin. Finaalissa hän oli kolmas ja sai 432 pistettä.
Diskografia > Singlet

| Nimi | Vuosi | Listasijoitus> SWI  | Listasijoitus> ALB  | Albumi |
| --- | --- | --- | --- | --- |
| "Babi" | 2018 | — | 1 | Albumittomat singlet |
| "Back in Light" | 2018 | — | — | Albumittomat singlet |
| "Répondez-moi" | 2020 | 100 | — | Albumittomat singlet |
| "Tout l'univers" | 2021 | — | — | Albumittomat singlet |
| "Silhouette" | 2022 | — | — | Albumittomat singlet |
Gertrud Gabl

Gertrud Gabl (26. elokuuta 1948 St. Anton am Arlberg – 18. tammikuuta 1976 St. Anton am Arlberg) oli itävaltalainen, vuoteen 1972 asti maailmancupissa kilpaillut alppihiihtäjä. Hän menestyi parhaiten pujottelussa ja suurpujottelussa, joissa hän voitti yhteensä seitsemän maailmancupin osakilpailua ja sijoittui MM-kilpailuissa parhaimmillaan neljänneksi. Hän voitti maailmancupin kokonaiskilpailun kaudella 1968–1969.
Gabl kilpaili arvokisoissa ensimmäisen kerran Grenoblen olympialaisissa 1968, ja siellä hän sijoittui suurpujottelussa yhdeksänneksi, syöksylaskussa 12:nneksi ja keskeytti pujottelukilpailun ensimmäisellä kierroksella. Val Gardenan MM-kilpailuissa 1970 hän sijoittui pujottelussa neljänneksi 0,06 sekuntia pronssimitalistille hävinneenä ja suurpujottelussa viidenneksi 0,25 sekunnin päässä mitalisijasta. Sapporon olympialaisissa 1972 hän keskeytti sekä pujottelussa että suurpujottelussa.
Gabl voitti urallaan seitsemän maailmancupin osakilpailua, joista viisi pujottelussa ja kaksi suurpujottelussa. Hän ylsi kolmen parhaan joukkoon 17 kertaa: kymmenen kertaa pujottelussa ja seitsemän kertaa suurpujottelussa. Maailmancupin kokonaiskilpailun hän voitti kaudella 1968–1969, jolloin hän oli paras pujottelucupissa ja kolmas suurpujottelucupissa. Kaudella 1967–1968 hän sijoittui pujottelucupissa toiseksi, suurpujottelucupissa neljänneksi ja yhteispisteissä seitsemänneksi. Kaudella 1970–1971 hän oli suurpujottelucupissa neljäs, pujottelucupissa kahdeksas ja yhteispisteissä yhdeksäs.
Gabl kuoli lumivyöryssä tammikuussa 1976.
Maailmancupin osakilpailuvoitot

| Päivä | Paikka | Laji |
| --- | --- | --- |
| 11. tammikuuta 1968 |  Grindelwald | pujottelu |
| 5. huhtikuuta 1968 |  Heavenly Valley | suurpujottelu |
| 6. huhtikuuta 1968 |  Heavenly Valley | pujottelu |
| 4. tammikuuta 1969 |  Oberstaufen | pujottelu |
| 7. tammikuuta 1969 |  Grindelwald | pujottelu |
| 16. helmikuuta 1969 |  Vysoké Tatry | pujottelu |
| 17. helmikuuta 1969 |  Vysoké Tatry | suurpujottelu |
Gertrud Fussenegger

Gertrud Dorn-Fussenegger (8. toukokuuta 1912 Plzeň – 19. maaliskuuta 2009 Linz) oli itävaltalainen kirjailija.
Fussenegger aloitti uransa kirjoittamalla historiallisia romaaneja. Hänelle myönnettiin lukuisia kirjallisuuspalkintoja, kuten Konrad–Adenauer-palkinto, Weilheimerin kirjallisuuspalkinto sekä Jean–Paulin palkinto.
Aiheesta muualla

http://www.fussenegger.de/ (saksaksi)
Daisy (Pokka pitää)

Daisy
Daisy on henkilöhahmo brittiläisessä komediasarjassa Pokka pitää. Daisyä näyttelee Judy Cornwell.
Daisy on Hyacinth Bucketin sisar ja naimisissa Onslow'n kanssa. Pariskunnalla on Stephanie-niminen tytär. Stephaniella on avioton lapsi nimeltään Kylie. Daisyn ja Onslow'n kanssa samassa talossa asuvat myös Daisyn sisar Rose ja siskojen isä. Daisyn sukunimeä ei ole koskaan mainittu sarjassa.
Daisyn mielipuuhaa on rakkausromaanien lukeminen. Hän muistelee useasti ääneen aikoja, jolloin hänellä ja Onslow'lla oli vielä seksielämää.
Daisy kannattaa Liverpool FC:tä.
-sarjan hahmot
Hyacinth Bucket (Patricia Routledge) · Richard Bucket (Clive Swift) · Daisy (Judy Cornwell) · Onslow (Geoffrey Hughes) · Rose (Shirley Stelfox, Mary Millar) · Elizabeth Warden (Josephine Tewson) · Emmet Hawksworth (David Griffin) · Isä (George Webb) · Violet (Anna Dawson) · Bruce (John Evitts) · Pastori (Jeremy Gittins)
Geto Boys

| Geto Boys> Tiedot |
| --- | --- |
Toiminnassa:  1986–
Tyylilaji:  gangsta rap, g-funk, horrorcore
Kotipaikka:  Houston, Texas, Yhdysvallat
Laulukieli:  englanti
Jäsenet:  Bushwick Bill   Scarface   Willie D  
Entiset jäsenet:  Raheem   Sir Rap-a-Lot   The Slim Jukebox   DJ Ready Red   Prince Johnny C   Big Mike  
Levy-yhtiö:  Rap-a-Lot Records   Asylum Records   Elektra Records   Noo Trybe   Virgin Records   EMI   American Recordings   Warner Brothers Records  
Infobox OKNimi-testi OK: 
Geto Boys (alun perin Ghetto Boys) on yhdysvaltalainen gangsta-rap-yhtye Houstonista, Texasista. Yhtyeen muodostavat Scarface, Bushwick Bill ja Willie D, mutta heistä yksikään ei ole vuonna 1986 perustetun yhtyeen alkuperäisjäsen, joita olivat K-9, Raheem ja Jukebox. Vuosina 1991-1993 yhtyeessä oli jäsenenä myös Big Mike.
Alkuperäisen Ghetto Boys -kokoonpanon hajottua 80-luvun lopulla perustettiin yleisölle paremmin tutuksi tullut Geto Boys. Gangsta rapin pioneereihin luettava yhtye on julkaissut kahdeksan albumia vuosina 1988-2005. Ryhmä on tunnettu erittäin väkivaltaisista sanoituksistaan ja kappaleissa käsitellään usein murhia, väkivaltaa ja muuta rikollista toimintaa. Ryhmän yhteisten levyjen lisäksi kaikki jäsenet ovat olleet aktiivisia myös soolourillaan. Parhaiten yksin menestyneimmän jäsenen, Scarfacen, levy The Diary on saanut The Source -lehdessä arvostetut viisi pistettä.
Vuonna 1991 Geto Boys sai kyseenalaista mainetta onnettomuudesta, jossa masentunut ja päihtynyt Bushwick Bill sai luodin silmäänsä, pakotettuaan tyttöystävänsä ampumaan häntä. Bill selvisi täpärästi hengissä ja We Can't Be Stopped -levyn kansikuva otettiin sairaalassa heti tapaturman jälkeen.